|  |  |  |  |  |
| --- | --- | --- | --- | --- |
| Številka: 35009-3/2019/49/10921-03 | |  | | |
| Ljubljana, 20. 8. 2020 | |
| **GENERALNI SEKRETARIAT VLADE REPUBLIKE SLOVENIJE**  [Gp.gs@gov.si](mailto:Gp.gs@gov.si) | |
| **ZADEVA: Predlog Sklepa o izvedbi državnega prostorskega načrtovanja za polje vetrnih elektrarn Paški Kozjak – predlog za obravnavo** | | | | | |
| 1. Predlog sklepa vlade: | | | | | |
| Na podlagi tretjega odstavka 86. člena Zakona o urejanju prostora (Uradni list RS, št. 61/17) je Vlada Republike Slovenije na … seji dne … pod točko … sprejela naslednji sklep:  Vlada Republike Slovenije sprejme Sklep o izvedbi državnega prostorskega načrtovanja za polje vetrnih elektrarn Paški Kozjak, ki se objavi na spletnih straneh prostorskega informacijskega sistema.  Priloga:  Sklep o izvedbi državnega prostorskega načrtovanja za polje vetrnih elektrarn Paški Kozjak  Prejmejo:   * Ministrstvo za okolje in prostor ([gp.mop@gov.si](mailto:gp.mop@gov.si)): Direktorat za prostor, graditev in stanovanja, Direktorat za okolje, Direktorat za vode in investicije; * Ministrstvo za okolje in prostor, Direkcija RS za vode; gp.drsv@gov.si; * Ministrstvo za infrastrukturo ([gp.mzi@gov.si](mailto:gp.mzi@gov.si)): Direktorat za energijo, Direktorat za kopenski promet, Direktorat za letalski in pomorski promet, Direktorat za trajnostno mobilnost in prometno politiko; * Ministrstvo za kmetijstvo, gozdarstvo in prehrano ([gp.mkgp@gov.si](mailto:gp.mkgp@gov.si)): Direktorat za kmetijstvo, Direktorat za gozdarstvo in lovstvo, Direktorat za hrano in ribištvo; * Ministrstvo za kulturo, Direktorat za kulturno dediščino ([gp.mk@gov.si](mailto:gp.mk@gov.si)); * Ministrstvo za zdravje, Direktorat za javno zdravje ([gp.mz@gov.si](mailto:gp.mz@gov.si)); * Ministrstvo za obrambo, Direktorat za logistiko, Sektor za gospodarjenje z nepremičninami ([glavna.pisarna@mors.si](mailto:glavna.pisarna@mors.si)); * Ministrstvo za obrambo, Uprava Republike Slovenije za zaščito in reševanje ([gp.dgzr@urszr.si](mailto:gp.dgzr@urszr.si)); * Dravske elektrarne Maribor d.o.o.; info@dem.si; * Občina Vitanje; [info@vitanje.si](mailto:info@vitanje.si); * Občina Mislinja; [obcina@mislinja.si](mailto:obcina@mislinja.si); * Občina Dobrna; [obcina@dobrna.si](mailto:obcina@dobrna.si); * Občina Vojnik obcina@vojnik.si; * Mestna Občina Celje mestna.obcina.celje@celje.si.   V vednost:   * Ministrstvo za finance ([gp.mf@gov.si](mailto:gp.mf@gov.si)); * Služba Vlade Republike Slovenije za zakonodajo ([gp.svz@gov.si](mailto:gp.svz@gov.si)); * Urad Vlade Republike Slovenije za komuniciranje ([gp.ukom@gov.si](mailto:gp.ukom@gov.si)). | | | | | |
| **2. Predlog za obravnavo predloga zakona po nujnem ali skrajšanem postopku v Državnem zboru z obrazložitvijo razlogov:** | | | | | |
|  | | | | | |
| **3.a Osebe, odgovorne za strokovno pripravo in usklajenost gradiva:** | | | | | |
| * mag. Andrej VIZJAK, minister, * Robert ROŽAC, državni sekretar, * Georgi Bangiev, v. d. generalnega direktorja Direktorata za prostor, graditev in stanovanja, * Ana VIDMAR, vodja Sektorja za prostorsko načrtovanje, * Tjaša Gregorič, sekretarka. | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | |
|  | | | | | |
| **4. Predstavniki vlade, ki bodo sodelovali pri delu državnega zbora:** | | | | | |
|  | | | | | |
| 5. Kratek povzetek gradiva: | | | | | |
|  | | | | | |
| 6. Presoja posledic za: | | | | | |
| a) | javnofinančna sredstva nad 40.000 EUR v tekočem in naslednjih treh letih | | | NE | |
| b) | usklajenost slovenskega pravnega reda s pravnim redom Evropske unije | | | NE | |
| c) | administrativne posledice | | | NE | |
| č) | gospodarstvo, zlasti mala in srednja podjetja ter konkurenčnost podjetij | | | NE | |
| d) | okolje, vključno s prostorskimi in varstvenimi vidiki | | | NE | |
| e) | socialno področje | | | NE | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | NE | |
| 7.a Predstavitev ocene finančnih posledic nad 40.000 EUR: | | | | | |
|  | | | | | |
| **7.b Predstavitev ocene finančnih posledic pod 40.000 EUR:** | | | | | |
| Investitor Dravske elektrarne Maribor d.o.o. ni neposredni proračunski uporabnik, ni uporabnik javnih financ in ne bo potreboval poroštva Republike Slovenije pri pridobivanju kreditov.  Sredstva za pripravo pobude in strokovnih podlag niso bila zagotovljena iz javnih finančnih sredstev. Zagotovila jih je družba Dravske elektrarne Maribor d.o.o. Obrežna ulica 170, 2000 Maribor. | | | | | |
| **8. Predstavitev sodelovanja z združenji občin:** | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | NE | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | |
| **9. Predstavitev sodelovanja javnosti:** | | | | | |
| Gradivo je bilo predhodno objavljeno na spletni strani predlagatelja: | | | NE | | |
| Razlogi za neobjavo:  Predlog sklepa o izvedbi državnega prostorskega načrtovanja polje vetrnih elektrarn Paški Kozjak predhodno ni bil objavljen na spletni strani predlagatelja, in tako nanj tudi niso bile podane oz. prejete pripombe ali predlogi civilne družbe.  V skladu z 84. členom Zakona o urejanju prostora (Uradni list RS, št. 61/17; v nadaljnjem besedilu: ZUreP-2) je bila od 15. oktobra 2019 do 20. novembra 2019 Pobuda za pripravo državnega prostorskega načrtovanja za polje vetrnih elektrarn Paški Kozjak, skupaj z javnim naznanilom, javno objavljena v prostorsko informacijskem sistemu oz. na spletni strani Ministrstva za okolje in prostor. Pobuda, javno naznanilo ter prispele pripombe javnosti se hranijo v spisu Ministrstva za okolje in prostor.  V skladu z določbami ZUreP-2 bo tudi v nadaljnji postopek priprave državnega prostorskega načrta vključena tudi vsa zainteresirana javnost. | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | DA | | |
|  | | | | | |
| **11. Gradivo je uvrščeno v delovni program vlade:** | | | NE | | |
| mag. Andrej VIZJAK  MINISTER | | | | | |

**Priloge:**

* JEDRO gradiva 1: Predlog Sklepa o izvedbi državnega prostorskega načrtovanjaza polje vetrnih elektrarn Paški Kozjak
* Jedro gradiva 2: Obrazložitev;

**JEDRO** **GRADIVA 1:**

Na podlagi tretjega odstavka 86. člena Zakona o urejanju prostora (Uradni list RS, št. 61/17) je Vlada Republike Slovenije na … seji dne … pod točko … sprejela

**S k l e p**

**o izvedbi državnega prostorskega načrtovanja za**

**polje vetrnih elektrarn Paški Kozjak**

1. **Vrsta postopka državnega prostorskega načrtovanja**

Postopek priprave in sprejetja državnega prostorskega načrta za polje vetrnih elektrarn Paški Kozjak (v nadaljnjem besedilu: DPN) se v skladu s tem sklepom izvede na podlagi 84. do 90. člena Zakona o urejanju prostora (Uradni list RS, št. 61/17; v nadaljnjem besedilu: ZureP-2). Sklep o izvedbi državnega prostorskega načrtovanja za polje vetrnih elektrarn Paški Kozjak je pripravljen na podlagi pobude Ministrstva za infrastrukturo, Direktorata za energijo (št.: 360-35/2019/2 z dne 3. 7. 2019), elaborata Pobuda za pripravo državnega prostorskega načrtovanja polje vetrnih elektrarn Paški Kozjak (izdelal HSE-Invest,d.o.o., Maribor januarja 2019 pod številko HIPK--7442/2018, dopolnitev HIPK-OP/0001A) in analize smernic, ki jo je izdelal URBIS d. o. o., Maribor (št. 024-DPN/2020, junij 2020).

1. **Cilj načrtovane prostorske ureditve**

Načrtovana izgradnja polja vetrnih elektrarn (v nadaljnjem besedilu: PVE) Paški Kozjak bo prispevala k povečanju proizvodnje električne energije iz obnovljivih virov, v skladu z načeli energetske politike, Energetskim zakonom (Uradni list RS, št. [60/19](http://www.uradni-list.si/1/objava.jsp?sop=2019-01-2673) – uradno prečiščeno besedilo in [65/20](http://www.uradni-list.si/1/objava.jsp?sop=2020-01-0977)) in Odlokom o strategiji prostorskega razvoja Slovenije (Uradni list RS, št. [76/04](http://www.uradni-list.si/1/objava.jsp?sop=2004-01-3397), [33/07](http://www.uradni-list.si/1/objava.jsp?sop=2007-01-1761) – ZPNačrt in [61/17](http://www.uradni-list.si/1/objava.jsp?sop=2017-01-2915) – ZUreP-2). Cilj energetske in podnebne politike Slovenije je zagotoviti zanesljivo, varno in konkurenčno oskrbo z energijo na trajnostni način tako, da se zagotovi prehod v podnebno nevtralno družbo in dosežejo cilji trajnostnega razvoja. Nacionalni energetski in podnebni načrt (v nadaljnjem besedilu: NEPN), ki sledi določilom Strategije razvoja Slovenije, potrjuje kot ciljno vrednost do leta 2030 vsaj 27% delež obnovljivih virov v končni rabi energije, od tega 43 % delež v sektorju električna energija. V ocenjenem začrtanem poteku po posameznih tehnologijah obnovljivih virov, ki jih Slovenija namerava uporabiti za uresničitev skupnih in sektorskih začrtanih potekov za energijo iz obnovljivih virov od leta 2020 do leta 2030, je tudi vetrna energija. V analiziranih scenarijih razvoja je upoštevan vetrni potencial 415 MW, ki je bil ocenjen v okviru prenove Akcijskega načrta za obnovljive vire energije 2010-2020.

Od obstoječih (v letu 2017) 6,3 GWh proizvodnje električne energije v vetrnih elektrarnah je, po scenariju, ki predpostavlja le nadaljevanje obstoječih ukrepov, do leta 2040 načrtovano povečanje na 32 GWh, po razvojnem scenariju NEPN pa na 577 GWh.

Ocenjeni začrtani ukrepi po posameznih tehnologijah obnovljivih virov, ki jih Slovenija namerava uporabiti za uresničitev skupnih in sektorskih začrtanih potekov za energijo iz obnovljivih virov od leta 2020 do leta 2030, vključno z načrtovano nameščeno zmogljivostjo po posamezni tehnologiji, v sektorju proizvodnja električne energije, predvidevajo porast z 10 MW v letu 2020 na 150 MW v letu 2030. Za dosego teh ciljev se spodbuja uporaba napredne tehnologije in sistemov obratovanja s čim manjšim hrupom in vplivom na netopirje in ptice.

1. **Opis načrtovane prostorske ureditve z osnovnimi značilnostmi ter okvirno območje in občine, na območju katerih bo predvidoma načrtovana prostorska ureditev**

Načrtovana je postavitev polja vetrnih elektrarn s štirimi vetrnimi agregati in spremljajoče ureditve, na ovršju Paškega Kozjaka. Nazivna moč posameznega agregata bo cca 3,3 MW. Posamezni agregati bodo povezani na razdelilno postajo PVE Paški Kozjak s srednje napetostnimi elektroenergetskimi kabli, pretežno ob trasah cest. Razdelilna postaja PVE Paški Kozjak pa se bo z dvosistemskim 20 kV kablovodom priključila na RTP 110/20 Trnovlje.

Tangirane občine so Vitanje, kjer je predvidena PVE, ter občine Mislinja, Dobrna, Vojnik in MO Celje, ki so tangirane s spremljajočimi ureditvami.

**Odločitev o načrtovanju v variantah z obrazložitvijo ter opis izvedljivih variant, ki se preverijo v študiji variant**

Strokovna rešitev načrtovanega polja vetrnih elektrarn in povezave v elektroenergetsko omrežje se utemelji v študiji variant (utemeljitvi rešitve). V fazi pobude za DPN so bila stojišča vetrnih agregatov PVE Paški Kozjak opredeljena z optimalnim izkoristkom energetskega potenciala vetra na območju Paškega Kozjaka. Za določitev stojnih mest vetrnih agregatov je bila merodajna lega glede na izmerjeno rožo vetrov, minimalna potrebna razdalja med stojišči, oddaljenost od naselij oz. območij poselitve, čim manj težaven dostop in bližina že obstoječih gozdnih cest, s čimer se kar najbolj zmanjša potreba po gradnji novih dostopnih cest, olajša transport, montaža in vzdrževanje v obratovanju, ob upoštevanju omejitev iz javnih podatkov in evidenc. V okviru izdelave idejnih rešitev, v fazi študije variant (utemeljitve rešitve) in ob sočasnem postopku celovite presoje vplivov na okolje, bo število vetrnih agregatov preverjeno, njihove lokacije in potrebne spremljajoče ureditve pa optimizirane.

1. **Odločitev o obveznosti izvedbe celovite presoje vplivov na okolje oziroma presoje sprejemljivosti ter obrazložitev razlogov, če presoja ni potrebna**

Ministrstvo za okolje in prostor je 14. 4. 2020 izdalo odločbo št. 35409-288/2019/24, v kateri je določeno, da je v postopku priprave in sprejetja DPN treba izvesti postopek celovite presoje vplivov na okolje vključno s presojo sprejemljivosti na posebna varstvena območja.

1. **Udeleženci postopka priprave in sprejetja državnega prostorskega načrta**
2. **Pobudnik** je Ministrstvo za infrastrukturo, Direktorat za energijo, Langusova ulica 4, Ljubljana (v nadaljnjem besedilu: pobudnik);
3. **Pripravljavec** je Ministrstvo za okolje in prostor, Direktorat za prostor, graditev in stanovanja, Dunajska cesta 48, 1000 Ljubljana (v nadaljnjem besedilu: pripravljavec).
4. **Investitor** so Dravske elektrarne Maribor d.o.o., Obrežna ulica 170, 2000 Maribor (v nadaljnjem besedilu: investitor).
5. **Državni nosilci urejanja prostora so:**

* Ministrstvo za kmetijstvo, gozdarstvo in prehrano, Direktorat za kmetijstvo;
* Ministrstvo za kmetijstvo, gozdarstvo in prehrano, Direktorat za gozdarstvo in lovstvo;
* Ministrstvo za kmetijstvo, gozdarstvo in prehrano, Direktorat za hrano in ribištvo;
* Ministrstvo za okolje in prostor, Direktorat za okolje (za področja varstva okolja, za področje ohranjanja narave, področje ravnanja z odpadki ter za področje prilagajanja podnebnim spremembam);
* Ministrstvo za okolje in prostor, Direktorat za vode in investicije;
* Ministrstvo za okolje in prostor, Direkcija RS za vode;
* Ministrstvo za kulturo, Direktorat za kulturno dediščino;
* Ministrstvo za zdravje, Direktorat za javno zdravje;
* Ministrstvo za infrastrukturo, Direktorat za kopenski promet (za področji cestne in železniške infrastrukture);
* Ministrstvo za infrastrukturo, Direktorat za letalski in pomorski promet (za področje letalske infrastrukture);
* Ministrstvo za infrastrukturo, Direktorat za trajnostno mobilnost in prometno politiko;
* Ministrstvo za infrastrukturo, Direktorat za energijo (za področji energetike in rudarstva);
* Ministrstvo za obrambo, Direktorat za logistiko, Sektor za gospodarjenje z nepremičninami;
* Ministrstvo za obrambo, Uprava RS za zaščito in reševanje.

1. **Lokalni nosilci urejanja prostora so:**

* Občina Vitanje,
* Občina Mislinja,
* Občina Dobrna,
* Občina Vojnik in
* Mestna občina Celje.

1. **Podatki in strokovne podlage za pripravo državnega prostorskega načrta**
2. **Faza študije variant (utemeljitve rešitve):**

V fazi priprave študije variant (utemeljitve rešitve) se izdela:

* podrobne idejne rešitve PVE Paški Kozjak in vseh spremljajočih prostorskih ureditev, vključno z rešitvami in ukrepi za zmanjšanje negativnih vplivov na okolje, oceno stroškov, določitvijo območja, ki je namenjeno izvedbi in obratovanju prostorske ureditve, ter načinom sanacije površin, ki so potrebne samo v času gradnje;
* okoljsko poročilo z dodatkom z zavarovana območja narave, vključno s potrebnimi strokovnimi podlagami za njegovo izdelavo;
* druge strokovne podlage, ki so potrebne za vrednotenje s prostorsko-družbenega, varstvenega, funkcionalnega in ekonomskega vidika in oceno sprejemljivosti v lokalnem okolju, vrednotenje z varstvenega vidika se izvede z okoljskim poročilom;
* strokovne podlage z vidika varstva narave s poudarkom na stanju zavarovanih in ogroženih vrst (ptice, netopirji, dvoživke, hrošči) ter habitatnih tipov;
* strokovne podlage z vidika varstva krajinskih značilnosti in vizualnih kakovosti prostora;
* opredelitev vplivov na podzemne in površinske vode;
* strokovna podlaga s področja upravljanja z vodami za fazo utemeljitve rešitve;
* analiza posegov na kmetijska zemljišča, na območja morebitnih izvedenih agrarnih operacij, na kmetijska gospodarstva ter analiza omejitev rabe kmetijskih zemljišč;
* analiza posegov na funkcije gozdov;
* ocena spremembe življenjskih razmer divjadi (glede na oceno tudi presoja po 30. členu Zakona o divjadi in lovstvu (Uradni list RS, št. [16/04](http://www.uradni-list.si/1/objava.jsp?sop=2004-01-0630), [120/06](http://www.uradni-list.si/1/objava.jsp?sop=2006-01-5104) – odl. US, [17/08](http://www.uradni-list.si/1/objava.jsp?sop=2008-01-0555), [46/14](http://www.uradni-list.si/1/objava.jsp?sop=2014-01-1918) – ZON-C, [31/18](http://www.uradni-list.si/1/objava.jsp?sop=2018-01-1407), [65/20](http://www.uradni-list.si/1/objava.jsp?sop=2020-01-0980) in [97/20 – popr.](http://www.uradni-list.si/1/objava.jsp?sop=2020-21-1829));
* predhodne arheološke raziskave za oceno arheološkega potenciala na območjih, kjer podatki ne omogočajo presoje vplivov na arheološke ostaline (po metodah 1-4), ki jih zagotovi Ministrstvo za kulturo;
* ocena vpliva na zdravje ljudi (EMS, emisije hrupa, pojav svetlobnega utripanja/senčnega migotanja) in oskrbo s pitno vodo;
* morebitne druge strokovne podlage, potrebne za vrednotenje in utemeljitev najustreznejše variante;
* sintezni predlog najustreznejše variante oz. utemeljitev rešitve.

1. **Faza** **priprave predloga državnega prostorskega načrta**:

V fazi priprave predloga državnega prostorskega načrta se izdela:

* geodetski načrt,
* podrobnejše idejne rešitve načrtovanih prostorskih ureditev (oz. dopolnitev podrobnejših tehničnih rešitev) vključno z ukrepi in rešitvami priključevanja ter potrebne ureditve obstoječe gospodarske javne infrastrukture in grajenega javnega dobra ter ukrepi celostnega ohranjanja kulturne dediščine, ohranjanja narave, varstva okolja in naravnih dobrin, upravljanja voda, varovanja zdravja ljudi, obrambe ter varstva pred naravnimi in drugimi nesrečami);
* dopolnitev okoljskega poročila in po potrebi dopolnitev posebnih podlag za njegovo izdelavo, glede na dopolnitev podrobnejših rešitev načrtovanih prostorskih ureditev;
* druge strokovne podlage oz. dopolnitev izdelanih strokovnih podlag iz faze utemeljitve variante in okoljskega poročila glede na dopolnitev podrobnejših rešitev načrtovane prostorske ureditve, ki so potrebne za izdelavo DPN;
* predhodne arheološke raziskave na območjih, kjer podatki ne omogočajo presoje vplivov na arheološke ostaline (po metodah od 5 do 7 oziroma 8 do 13 na območjih registriranih arheoloških najdišč);
* morebitne druge strokovne podlage, potrebne za izdelavo DPN;
* državni prostorski načrt.

1. **Obveznosti udeležencev glede zagotavljanja podatkov, strokovnih podlag in izvedbe postopka priprave državnega prostorskega načrta ter s tem povezane roke in financiranje**
2. **Pobudnik:**

* sodeluje pri objavah javnih naznanil v posameznih fazah priprave DPN;
* udeležuje se vseh sestankov v zvezi s pripravo DPN, javnih obravnav in drugih dogodkov;
* sodeluje pri pripravi dokumentacije in vseh gradiv, potrebnih za izdelavo študije variant in DPN.

1. **Pripravljavec:**

* zagotavlja preglede dokumentacije v postopku priprave DPN ter drugih morebitnih potrebnih dokumentov;
* uskladi projektne naloge za pripravo te dokumentacije z investitorjem in sodeluje pri pripravi gradiv potrebnih za izdelavo DPN;
* organizira in vodi javne obravnave v skladu z zakonom, ki ureja umeščanje prostorskih ureditve državnega pomena v prostor;
* skrbi za javne objave ključnih faz DPN;
* pripravlja gradiva za obravnavo in sprejem na Vladi Republike Slovenije.

1. **Investitor:**

* pripravi projektne naloge za dokumentacijo v postopku priprave DPN in jih pred izvedbo razpisov uskladi s pripravljavcem;
* izbere izdelovalca dokumentacije in vseh strokovnih podlag;
* naroči in zagotavlja finančna sredstva za dokumentacijo v postopku priprave DPN iz točke VI., razen predhodnih arheoloških raziskav po metodah od 5 do 7, ki se zagotovijo v skladu s točko VII/4;
* naroči in zagotavlja finančna sredstva za morebitne druge strokovne podlage, če se v postopku priprave DPN izkaže, da je njihova izdelava potrebna in utemeljena;
* sodeluje pri pripravi vseh gradiv in dokumentacije, potrebnih za izdelavo DPN;
* skupaj z izdelovalci dokumentacije, ki jo naroča, se udeležuje vseh sestankov v zvezi s pripravo DPN ter javnih obravnav in drugih dogodkov;
* sodeluje pri pripravi dokumentacije ter gradiv za obravnavo in sprejem na Vladi Republike Slovenije.

1. **Nosilci urejanja prostora:**

Ministrstvo za kulturo, kot nosilec urejanja prostora, zagotovi predhodne arheološke raziskave na območjih, kjer podatki ne omogočajo presoje vplivov na arheološke ostaline (po metodah od 1 do 7). Če pri Ministrstvu za kulturo iz objektivnih razlogov nastopijo okoliščine, ki imajo za posledico odstopanje od terminskega plana za pripravo DPN, lahko za doseganje tega terminskega plana omenjene predhodne arheološke raziskave zagotovi investitor. Investitor ni upravičen do povračila tako nastalih stroškov, če mu Ministrstvo za kulturo pisno pojasni te razloge in je njihova objektivnost utemeljena.

1. **Roki in financiranje:**

Roki za izvedbo posameznih aktivnosti še niso določeni. Investitor DEM d.o.o., zagotovi sredstva za pripravo strokovnih podlag in dokumentacije v postopku priprave DPN. Investitor ni proračunski uporabnik in za projekt državnega prostorskega načrta PVE Paški Kozjak ne bo potreboval poroštev Republike Slovenije za pridobivanje kreditov.

1. **Aktivnosti v zvezi s sodelovanjem javnosti**

Izvedejo se vse aktivnosti, ki jih določa ZUreP-2, po potrebi pa tudi dodatne aktivnosti in sicer:

1. Investitor bo ažurno objavljal informacije o poteku projekta tudi na svoji spletni strani [www.dem.si](http://www.dem.si).
2. Na spletni strani investitorja bo naveden e-naslov ([info@dem.si](mailto:info@dem.si)), preko katerega bo mogoče podajati pobude, vprašanja in predloge.

Št.:

Ljubljana, dne 20. avgusta 2020.

**JEDRO GRADIVA 2:**

**O B R A Z L O Ž I T E V**

**K sklepu o IZVEDBI DRŽAVNEGA PROSTORSKEGA NAČRTOVANJA ZA POLJE VETRNIH ELEKTRARN PAŠKI KOZJAK**

**I. UVOD**

**Pravna podlaga za sprejem Sklepa o izvedbi državnega prostorskega načrtovanja za** **polje vetrnih elektrarn Paški Kozjak (v nadaljnjem besedilu: sklep)**

Po opravljenih aktivnostih iz 85. člena Zakona o urejanju prostora (Uradni list RS, št. 61/17; v nadaljnjem besedilu: ZUreP-2) pripravljavec pripravi sklep, s katerim določi naloge v zvezi z aktivnostmi, potrebnimi za pridobitev vseh podatkov in strokovnih podlag, za katere je bilo v smernicah ugotovljeno, da naj se z namenom upoštevanja predpisov pridobijo in uporabijo pri načrtovanju v pobudi predvidenih prostorskih ureditev, roke in financiranje.

Ko pripravljavec sklep uskladi s pobudnikom, ga, v skladu s tretjim odstavkom 86. člena ZUreP-2, sprejme Vlada Republike Slovenije.

V skladu z določbami 86. člena ZUreP-2 je na podlagi analize in osnutka sklepa o izvedbi načrta usklajena in dogovorjena aktivnost, potrebna za pridobitev vseh podatkov in strokovnih podlag, za katere je bilo v smernicah ugotovljeno, da naj se z namenom upoštevanja predpisov pridobijo in uporabijo pri načrtovanju v pobudi predvidenih prostorskih ureditev. S tem povezane naloge, roki zanje in njihovo financiranje se določijo s sklepom o izvedbi načrta.

Glede vključevanja javnosti bo investitor izvedel vse potrebne aktivnosti na podlagi ZUreP-2, in zagotovil tudi dodatno sodelovanje. Investitor je že pred objavo pobude za izvedbo državnega prostorskega načrtovanja izvedel predstavitev projekta v lokalnih skupnostih. S pravočasnim, korektnim in transparentnim obveščanjem bo nadaljeval tudi v vseh prihodnjih fazah prostorskega načrtovanja. Predvidena so redna srečanja s predstavniki lokalnih skupnosti, obveščanje javnosti preko lokalnih medijev, organizacija okroglih miz s predstavniki lokalnih skupnosti in zainteresirano javnostjo, in podobno, vseh treh občinah, po potrebi pa tudi širše.

**II. VSEBINSKA OBRAZLOŽITEV predvidenih REŠITEV**

Pobudo za pripravo državnega prostorskega načrta za polje vetrnih elektrarn Paški Kozjak je julija 2019, z dopisom št: 360-35/2019/2, podalo Ministrstvo za infrastrukturo. Na podlagi osmega odstavka 84. člena ZUreP-2 je Direktorat za prostor, graditev in stanovanja pri Ministrstvu za okolje in prostor (v nadaljnjem besedilu: pripravljavec) z javnim naznanilom obvestil javnost o podani pobudi. Pobuda in javno naznanilo sta bila med 15. oktobrom 2019 do 20. novembrom 2019 javno objavljena v prostorsko informacijskem sistemu oz. na spletni strani Ministrstva za okolje in prostor. Pripravljavec je od oktobra 2019 do maja 2020, v skladu z ZUreP-2, pridobil smernice pristojnih nosilcev urejanja prostora, ter odločbo Sektorja za celovito presojo vplivov na okolje, Direktorata za okolje pri Ministrstvu za okolje in prostor št. 35409-288/2019/24 z dne 14. 4. 2020, da je treba izvesti postopek celovite presoje vplivov na okolje in posebno varstveno območje Vitanje-Oplotnica in Huda luknja (območje Natura 2000).

Sklep v skladu z drugim odstavkom 86. člena ZUreP-2 vsebuje cilje načrtovane prostorske ureditve, opis načrtovane prostorske ureditve z osnovnimi značilnostmi in okvirnim območjem in občinami, na območju katerih bo predvidoma načrtovana prostorska ureditev, navedbe o pobudniku in investitorju državnega prostorskega načrta, nosilcih urejanja prostora, ki sodelujejo pri pripravi državnega prostorskega načrta, obveznost izvedbe postopkov celovite presoje in presoje vplivov na okolje, obveznosti vseh udeleženih v postopku v zvezi s pripravo državnega prostorskega načrta, ter seznam strokovnih podlag in način pridobitve strokovnih rešitev.

**III. pojasnila v zvezi S pripravo investicijske dokumeNtacije**

Investitor DEM d.o.o. ni proračunski uporabnik in za projekt PVE Paški Kozjak ne bo potreboval poroštev Republike Slovenije za pridobitev kreditov. Sredstva za pripravo strokovnih podlag in dokumentacije, v postopku priprave državnega prostorskega načrta, zagotovi DEM d.o.o.

**IV. PREDSTAVITEV PRESOJE POSLEDIC NA POSAMEZNA PODROČJA**

**a) Posledice na javnofinančna sredstva v višini, večji od 40 000 EUR v tekočem in naslednjih treh letih**

Predlagano gradivo **nima** posledic na javnofinančna sredstvavečji od 40 000 EUR. Obrazložitev je podana pod točko **7.b** spremnega dopisa gradiva.

**b) Posledice na usklajenost slovenskega pravnega reda s pravnim redom Evropske unije**

Predlagano gradivo **nima** posledic nausklajenost slovenskega pravnega reda s pravnim redom Evropske unije. Usklajevanje državnega prostorskega načrta s pravnim redom EU ni potrebno.

**c) Administrativne posledice**

Predlagano gradivo **nima** administrativnih posledic. Sklep je podlaga za pripravo študije variant in drugih strokovnih podlag ter državnega prostorskega načrta v skladu ZUreP-2. Predlog sklepa je pripravljen tako, da konkretizira obveznosti, določene s področnimi predpisi.

**č) Posledice na gospodarstvo, posebej na mala in srednja podjetja ter konkurenčnost podjetij**

Predlagano gradivo **ima** posledicena gospodarstvo, saj mora investitor v skladu s sklepom naročiti izdelavo študije variant in drugih strokovnih podlag ter državnega prostorskega načrta. Investitor te dokumentacije ne izdela sam, ampak jo naroči pri podjetjih, registriranih za dejavnost prostorskega načrtovanja, projektiranja oz. za druge dejavnosti, če za izdelavo posamezne dokumentacije to določa zakon.

Ker je investitor zavezan k uporabi predpisov s področja javnih financ, bo potrebno dokumentacijo naročil po postopkih javnega naročanja.

Predlagano gradivo ima pozitivne posledice na gospodarstvo. Za izvedbo projekta bodo za izvedbo projektiranja, nadzora in vseh gradbenih ter elektro del angažirana praktično v celoti domača podjetja. Z realizacijo se bo povečal tudi delež obnovljivih virov v bilanci proizvodnje električne energije.

**d) Posledice na okolje, kar vključuje tudi prostorske in varstvene vidike**

Predlagano gradivo **nima** posledicna okoljekar vključuje tudi prostorske in varstvene vidike.

V skladu z ZUreP-2 bo v postopku priprave državnega prostorskega načrta v fazi utemeljitve variante poiskana rešitev, ki bo s prostorskega, varstvenega, tehnološkega in ekonomskega vidika ocenjena kot sprejemljiva.

V skladu z ZUreP-2 in predpisi, ki urejajo varstvo okolja, bo izveden postopek celovite presoje vplivov na okolje in ugotovljena sprejemljivost vplivov predloga utemeljene variante in o tem pridobljena odločba.

**e) Posledice na socialno področje**

Predlagano gradivo **nima** posledicna socialno področje. Sklep je podlaga za pripravo dokumentacije v postopku priprave državnega prostorskega načrta v skladu z ZUreP-2. Predlog sklepa je pripravljen tako, da konkretizira obveznosti, določene s področnimi predpisi.


**f) Posledice na dokumenta razvojnega načrtovanja, in sicer na nacionalne dokumente razvojnega načrtovanja, na razvojne politike na ravni programov po strukturi razvojne klasifikacije programskega proračuna ter na razvojne dokumente Evropske unije in mednarodnih organizacij**

Predlagano gradivo **ima** posledicena dokumente razvojnega načrtovanja.

Vlada Republike Slovenije je 27. februarja 2020 sprejela celoviti nacionalni energetski in podnebni načrt Republike Slovenije (v nadaljnjem besedilu: NEPN), akcijsko strateški dokument, ki za obdobje do leta 2030 (s pogledom do 2040) določa cilje, politike in ukrepe na petih razsežnostih energetske unije.

Slovenija si bo aktivno prizadevala za izboljšanje energetske učinkovitosti in omejevanje rabe energije in s tem zmanjšanje primarne in končne rabe energije ter spodbujala rabo OVE, kar dobro vpliva na zanesljivost oskrbe z energijo saj se s tem zmanjšuje uvozna odvisnost od fosilnih goriv. Poleg povečanja deleža OVE v končni rabi energije je treba delež OVE povečati tudi v sektorju proizvodnja električne energije. Pri sprejemanju ukrepov na področju OVE bo posebna pozornost namenjena tudi postopkom umeščanja vseh potrebnih objektov v prostor. V ocenjenem začrtanem poteku po posameznih tehnologijah obnovljivih virov, ki jih Slovenija namerava uporabiti za uresničitev skupnih in sektorskih začrtanih potekov za energijo iz obnovljivih virov od leta 2020 do leta 2030, je tudi vetrna energija. V analiziranih scenarijih razvoja vetrne energije ostajamo znotraj potenciala 415 MW, ki je bil ocenjen v okviru prenove Akcijskega načrta za OVE 2010-2020 (v nadaljnjem besedilu: AN OVE) v letu 2015[[1]](#footnote-1).

Z NEPN je načrtovano povečanje proizvodnje električne energije v vetrnih elektrarnah (scenarij obstoječi ukrepi, obsega sprejete ukrepe in politike v času priprave projekcij, ki se izvajajo s podobno dinamiko):



Ocenjeni začrtani poteki po posameznih tehnologijah obnovljivih virov, ki jih Slovenija namerava uporabiti za uresničitev skupnih in sektorskih začrtanih potekov za energijo iz obnovljivih virov od leta 2020 do leta 2030, vključno s skupno načrtovano nameščeno zmogljivostjo, po posamezni tehnologiji v MW v sektorju proizvodnja električna energija.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| MW | 2020 | 2021 | 2022 | 2023 | 2024 | 2025 | 2026 | 2027 | 2028 | 2029 | 2030 |
| Vetrna energija | 10 | 22 | 34 | 46 | 58 | 70 | 86 | 102 | 118 | 134 | 150 |

1. Celovit pregled potencialno ustreznih območij za izkoriščanje vetrne energije, strokovna podlaga za prenovo Akcijskega načrta za obnovljive vire energije (obdobje 2010-2020), Aquarius, avgust 2015. [↑](#footnote-ref-1)